***แซตเทิร์นสวาปามบุตรของตน*** (อังกฤษ: Saturn Devouring His Son; สเปน: *Saturno devorando a su hijo*) เป็นจิตรกรรมโดยศิลปินชาวสเปน ฟรังซิสโก โกยา ตามธรรมเนียมแล้ว ภาพนี้ถูกตีความว่าเป็นภาพของปรัมปรากรีกแสดงตอนที่ยักษ์โครนุส (หรือในปรัมปราโรมันเรียก แซตเทิร์น) กำลังกินลูกของตัวเองคนหนึ่ง ตามปรัมปราในตอนนี้เล่าว่า หลังแซตเทิร์นรับทราบคำพยากรณ์ของเกอาว่าตนจะถูกโค่นล้มโดยลูกคนหนึ่งของตนเอง แซตเทิร์นจึงกินลูกแต่ละคนตั้งแต่แรกเกิด ภาพเขียนนี้เป็นหนึ่งสิบสี่ *ภาพดำ* ที่โกยาเขียนขึ้นบนผนังของบ้านตนเองโดยตรงในปี 1820-1823 ต่อมาภาพเขียนนี้ได้ถูกเคลื่อนย้ายออกมาไว้บนผ้าใบหลังโกยาเสียชีวิต ปัจจุบันเป็นสมบัติของพิพิธภัณฑ์ปราโดในมาดริด

ภาพเขียนนี้เป็นหนึ่งในหกชิ้นงานที่โกยาสร้างขึ้นในห้องอาหาร กระนั้น โกยาไม่เคยตั้งชื่อชิ้นงานที่เขาวาดไว้ในบ้านตนเอง ชื่อชิ้นงานนี้ถูกตั้งขึ้นให้หลังโกยาเสียชีวิต การตีความภาพนี้เป็นการคาดเดาจากภาพเขียนเท่านั้น นักวิชาการที่ศึกษาเรื่องราวของโกยา เฟร็ด ลิตช์ (Fred Licht) ได้แสดงความไม่วางใจในชื่อของชิ้นงานที่ถูกตั้งให้หลังโกยาเสียชีวิต โดยระบุว่าชื่อนี้อาจ "ชักนำไปในทางที่ผิดอย่างมาก" เขาชี้ให้เห็นว่าประติมานวิทยาโดยธรรมเนียมที่เกี่ยวข้องกับแซตเทิร์น (เช่น เคียวยาว หรือ นาฬิกาทราย) ไม่มีปรากฏในภาพ และร่างของมนุษย์ตัวเล็กดูแล้วไม่ได้คล้ายกันกับเด็กทารก หรือไม่แม้แต่เหมือนกายวิภาคของมนุษย์ด้วยซ้ำ เขาระบุว่า "ต้องเข้าใจชื่อเหล่านี้เป็นแค่ส่วนเล็ก ๆ ของชิ้นงานเท่านั้น" เช่นเดียวกับชิ้นงานภาพเขียนดำอื่น ๆ ของโกยา คำอธิบายแทนที่ของลิตช์เสนอว่าภาพเขียนนี้เป็นการตีกลับกระแสการต่อต้านยิวที่แสดงภาพชาวยิวกินเด็ก (ซึ่งเป็นการอ้างถึงเหตุการณ์บลัดไลเบิล) เมื่อตีความเช่นนี้แล้ว มนุษย์ตัวใหญ่กว่าในภาพกลับเป็นตัวแทนของความหวาดกลัวต่อชาวยิวแสดงออกมาในรูปของความรุนแรงแท้จริงต่อพวกต้านยิว ดังที่ว่า "ความกระหายแบบสัตว์ป่าแท้จริงเกิดขึ้นมาจากความกระหายแบบสัตว์ป่าที่จินตนาการขึ้น" ("bestiality is born of imagined bestiality") กระนั้น เขายังเสริมต่อว่าการตีความนี้เป็นไปไม่ได้ที่จะยืนยัน และเช่นเดียวกันกับการตีความว่าเป็นแซตเทิร์น แสดงให้เห็นถึงความตั้งใจอันหลากหลายของโกยาในการจัดวางองค์ประกอบของภาพ

อ้างอิง
-------

1. ↑  Hesiod "Theogony". Sacred-Texts.com. August 25, 2013. สืบค้นเมื่อ August 25, 2013.
2. ↑  "Saturn - Goya y Lucientes, Francisco de - Museo del Prado".`{{cite web}}`: CS1 maint: url-status (ลิงก์)
3. 1 2 3  Licht, 168
4. 1 2  Licht, 170

### บรรณานุกรม

* Connell, Evan (2004). *Francisco Goya: A Life*. Counterpoint. p. 256. ISBN 978-1-58243-307-3.
* Licht, Fred (1983). *Goya: The Origins of the Modern Temper in Art*. Icon. p. 288. ISBN 0-06-430123-0.
* Morden, Karen & Pulimood, Stephen (2006). Stephen Farthing (บ.ก.). *1001 Paintings You Must See Before You Die*. London: Quintet Publishing Ltd. ISBN 1-84403-563-8.
* "Saturn Devouring One of His Sons". Museo del Prado. สืบค้นเมื่อ February 27, 2007.
* E. Weems. "The Black Paintings: Saturn". สืบค้นเมื่อ February 27, 2007.
* Jay Scott Morgan. "The Mystery of Goya's Saturn". *New England Review*. คลังข้อมูลเก่าเก็บจากแหล่งเดิมเมื่อ December 13, 2006. สืบค้นเมื่อ February 27, 2007.
* "Goya's Black Paintings". theartworlf. June 12, 2006. สืบค้นเมื่อ February 27, 2007.
* Milko A. García Torres. "Francisco José Goya". *Pinacoteca Universal Multimedia* (ภาษาสเปน). Madrid: F & G Editores. สืบค้นเมื่อ February 27, 2007.
* Hesiod, translated by Hugh G. Evelyn-White. "Theogony". สืบค้นเมื่อ August 25, 2013.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Saturno devorando a su hijo

แม่แบบ:ACArt